section_heading: Klupska karijera
paragraph_text: U Guingampu je Shereni proveo tri godine. Prije kraja sezone 2006./07. klub ga je obavijestio da neće produžiti ugovor s njime te se igrač spremio za odlazak iz kluba. Ta vijest veoma je razočarala navijače kluba koji su obožavali Sherenija, jer je tri godine bio važan igrač na sredini terena. Samo nekoliko dana prije nego što je ugovor istekao, Shereni je izjavio da će potpisati novi jednogodišnji ugovor zbog ljubavi prema klubu i navijačima. Uprava kluba smatrala je da nije potrebno odmah sastaviti novi ugovor jer su vjerovali Shereniju "na riječ". Poslije, nakon svega tjedan dana, Nantes je izjavio da je Harlington Shereni potpisao ugovor za njih kao slobodan igrač. Taj potez razočarao je mnoge navijače Guingampa, koji su počeli sumnjati u igračevu lojalnost prema klubu.